b'\n_START_ARTICLE_\nAleksej Petrovi\xc4\x8d Nikitin\n_START_SECTION_\n\xc5\xbdivljenje\n_START_PARAGRAPH_\n25. junija 1796 je kot kornet kon\xc4\x8dal Artilerijsko in in\xc5\xbeenirsko voja\xc5\xa1ko \xc5\xa1olo poljskega plemstva in bil dodeljen 3. bombardirskemu bataljonu. 21. decembra istega leta je bil povi\xc5\xa1an v zastavnika. Leta 1805 je sodeloval v bojih v Avstriji; naslednje leto je bil kot podpolkovnik dodeljen 9. artilerijski brigadi. 20. maja 1808 je bil povi\xc5\xa1an v polkovnika. V bojih s Francozi se je odlikoval, tako da je bil 26. decembra 1812 povi\xc5\xa1an v generalmajorja._NEWLINE_10. januarja 1815 je postal na\xc4\x8delnik artilerije Grenadirskega korpusa in 6. januarja 1826 je bil povi\xc5\xa1an v generalporo\xc4\x8dnika. Leta 1829 je bil preme\xc5\xa1\xc4\x8den v konjenico in kmalu je postal poveljnik 2. rezervnega konjeni\xc5\xa1kega korpusa in 2. aprila 1833 poveljnik 1. rezervnega konjeni\xc5\xa1kega korpusa. 13. septembra 1832 je postal poveljnik \xc4\x8cugojevskega ulanskega polka in 6. decembra 1833 je bil povi\xc5\xa1an v generala konjenice._NEWLINE_30. avgusta 1839 je postal poveljnik ukrajinskih voja\xc5\xa1kih naselij in 1. avgusta 1840 je postal \xc5\xa1e generalni in\xc5\xa1pektor rezervnih konjeni\xc5\xa1kih enot._NEWLINE_19. septembra 1847 je bil povzdignjen v grofa in 15. septembra 1850 je bil \xc4\x8cugujevski ulanski polk dobil tudi \xc4\x8dastno ime po njem in sicer vse do njegove smrti._NEWLINE_28. avgusta 1856 je bil zaradi zdravstvenih razlogov razre\xc5\xa1en poveljstva in postal dr\xc5\xbeavni svetnik.'